असोज ६ । काठमाडौँ,प्रधानमन्त्री सुशील कोइरालाको आज हुने भनिएको अमेरिका भ्रमण रद्द भएको छ । संयुक्त राष्ट्रसंघको ७० औं महासभामा भाग लिन प्रधानमन्त्री कोइराला नेतृत्वको टोली आज न्युयोर्क प्रस्थान गर्ने तय भएको थियो । मुलुकको पछिल्लो परिस्थितिका कारण उनले भ्रमण रद्द गरेको प्रधानमन्त्री निकट स्रोत जनाएको छ । प्रधानमन्त्रीको भ्रमण रद्द भएको आधिकारिक निर्णय भने मन्त्रिपरिषद् बैठकले गर्नेछ ।
